CELEX: 62011CN0409
Language: et
Date: 2011-08-01 00:00:00
Title: Kohtuasi C-409/11: Eelotsusetaotlus, mille on esitanud Fővárosi Bíróság (Ungari Vabariik) 1. augustil 2011 — Gábor Csonka jt versus Ungari riik

26.11.2011   
            
            
               ET
            
            
               Euroopa Liidu Teataja
            
            
               C 347/7
            
         Eelotsusetaotlus, mille on esitanud Fővárosi Bíróság (Ungari Vabariik) 1. augustil 2011 — Gábor Csonka jt versus Ungari riik
   (Kohtuasi C-409/11)
   2011/C 347/11
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Hagejad: Gábor Csonka, Tibor Isztli, Dávid Juhász, János Kiss, Csaba Szontágh
   
      Kostja: Ungari riik
   
      Eelotsuse küsimused
   
   
               1.
            
            
               Kas Ungari riik oli hagejate kahju tekitanud tegevuse ajal rakendanud direktiivi 72/166/EMÜ (1), eelkõige selle artiklis 3 kehtestatud kohustusi, ning kas seetõttu võib direktiivi lugeda hagejate suhtes vahetult kohaldatavaks?
            
         
               2.
            
            
               Kas kehtiva ühenduse õiguse kohaselt on isikul, kelle õigusi on seoses direktiivi 72/166/EMÜ rakendamata jätmisega rikutud, õigus nõuda sellelt riigilt direktiivi sätete täitmist, tuginedes direktiivi rakendamata jätnud riigi vastu vahetult ühenduse õigusnormidele nende garantiide saamiseks, mida see riik oleks pidanud tagama?
            
         
               3.
            
            
               Kas kehtiva ühenduse õiguse kohaselt on isikul, kelle õigusi on seoses direktiivi 72/166/EMÜ rakendamata jätmisega rikutud, õigus nõuda riigilt selle õigusnormi vastuvõtmata jätmise tõttu tekkinud kahju hüvitamist?
            
         
               4.
            
            
               Kas eespool esitatud asjaolude esinemisel on Ungari riigil kohustus hüvitada kas hagejatele või hagejate tekitatud õnnetusjuhtumites kahju kannatanutele tekitatud kahju?
               Direktiivis on konkreetselt sätestatud järgmist: „Liikmesriigid võtavad vajalikud meetmed tagamaks, et kõik sõidukite kasutamisest tuleneva tsiviilvastutuse sundkindlustuspoliisid katavad ühtse kindlustusmakse põhjal kogu ühenduse territooriumi”.
            
         
               5.
            
            
               Kas on võimalik kohaldada riigi vastutust, kui riik tekitab puuduliku õigusloomega kahju?
            
         
               6.
            
            
               Kas 1. jaanuarini 2010 kehtinud valitsuse määrus nr 190/2004 (VI.8) kohustusliku liikluskindlustuse kohta (190/2004. (VI.8) Korm. rendelet a gépjármű üzembentartójának kötelező felelősségbiztosításról) on kooskõlas nõukogu direktiivis 72/166/EMÜ sätestatuga või on Ungari jätnud nimetatud direktiivis võetud kohustused Ungari õigusesse üle võtmata?
            
         
      (1)  Nõukogu 24. aprilli 1972. aasta direktiiv mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (EÜT L 103, lk 1; ELT eriväljaanne 06/01, lk 10).